65  Dre ar burzud  graet e Kana eo e stagas, koulz lavarout, Jezuz da brezeg an Aviel.  Adalek hirio hag epad tri bloaz, Jezuz a gerzo dre ar Galile hag ar Jude, en eur embann d'an dud ar c'helou mat, en eur nada ar burzudou war e hent.  Hag ar Werc'hez Vari petra reas epad an tri bloaz-se? Kredi a raer e chômas e Nazared an darn vuia eus he amzerjeno e veve sioulik o pedi evit he Mab. Kredi a raer ez cas evelato bep an amzer gant ar merc'hed santel a heuhe Jezuz hag e ebestel.  Adalek eured Kana betek ar Basion,  ne gomz d'eomp an Aviel nemet eur wech eus ar Werc'hez Vari.  Setu amañ e pe zoare.  Jezuz a oa eun dervez o prezeg war dreuzou eun ti. Ker stank e oa an dud endro d'ar Mestr ma ne c'hellas ket e Vamm nag e gerent tostaat outañ.  Unan bennak a lavaras neuze da Jezuz : « Ho Mamm hag ho preudeur a zo aze ouz ho klask ».  66  E bro ar Sav-HeoI, e raer « breudeur » eus an holl gerent, n'eo ket hepken eus ar breudeur met ivez eus ar c'hendirvi.  « Piou eo va mamm, ha piou eo va  breudeur? » a respontas Jezuz; hag en eur ziskouez e ziskibien : « Setu va mamm ha setu va breudeur. Rak ma ra unan bennak bolontez va zad a zo en Neñv, hennez a zeu da veza evidoun evel va breur, va c'hoar, va mamm. »  Jezuz dre ar c'homzou-se n'en deus c'hoant ebet da nac'h ez eo Mari e Vamm, c'hoant en deus hepken da rei d'eomp da entent pegen talvoudus eo dirazañ senti ouz lezenn Doue.  An Aviel eta ne lavar ket d'eomp kalz a dra diwarbenn ar Werc'hez epad an tri bloaz ma prezegas he Mab.  Met aes eo d'eomp gouzout, rak anaout a reomp Mari, ez eo he c'halon karget a levenez hag a dristidigez.  Laouen eo, rak sonet eo an eur evit silvidigez ar bed. An dud paour a vezo tennet dizale eus tenvalijenn ar gaou ha maro ar pec'hed, ha digaset da sklerijenn ar feiz ha da vuhez ar c'hras.  Trist eo ivez, rak he Mab n'emañ mui en he c'hichen, ha gouzout a ra o deus ar Juzevien leun a gas outañ ha ne ehanont d'e heskina.  Gwelout a ra dija en dremmwel skeud ar groaz o para war benn he Mab.  68  Met kalon Mari, rannet gant al levenez hag ar c'hlac'har a zo koulskoude leun a nerz hag anezi e sav warzu an Tad a zo en Neñv pedennou birvidik da c'houlenn digantañ skuilh e vennoz war labour e Vab.  Hag ablamour m'he deus ar Werc'hez Vari gouzañvet he holl boaniou gant doujanz ha karantez; ha pedet start evit he Mab, e c'heller lavarout he deus hi ivez sikouret dasprena ar bed.